1.
Vláda Slovenskej republiky

UZNESENIE VLÁDY SLOVENSKEJ REPUBLIKY
č. ...
z ...
k analýze možností riešenia úpravy rozhodovania na ústredných orgánoch štátnej správy 

Číslo materiálu:		
Predkladateľ:	minister vnútra	

Vláda
A.  berie na vedomie
A.1. analýzu možností riešenia úpravy rozhodovania na ústredných orgánoch štátnej správy

B.   zrušuje
B.1. úlohu C.1. uznesenia vlády Slovenskej republiky č. 1032 z 31. októbra 2001

C. ukladá
ministrovi vnútra
C.1. predložiť vláde Slovenskej republiky zásady zriaďovania a činnosti rozkladových komisií zriaďovaných ministrami a vedúcimi ostatných ústredných orgánov štátnej správy 
T: 30. september 2002
C.2. navrhnúť do plánu legislatívnych úloh vlády na rok 2003 návrh zákona, ktorým sa mení a dopĺňa zákon č. 71/1967 Zb. o správnom konaní (správny poriadok) v znení zákona č. 215/2002 Z. z.
T: 31. december 2002
C.3. zriadiť pracovnú skupinu na prípravu rekodifikácie všeobecnej úpravy správneho konania a utvoriť organizačné a finančné podmienky na jej činnosť
T: 31. marec 2003
C.4. vytvoriť stály konzultačný zbor pre otázky aplikácie správneho poriadku
T: 31. júl 2002

ministrom a vedúcim ostatných ústredných orgánov štátnej správy
C.5. vykonať analýzu kompetencií, ktoré vykonávajú nimi riadené ministerstvá a ostatné ústredné orgány štátnej správy vo forme rozhodovania o právach, povinnostiach a právom chránených záujmoch fyzických osôb a právnických osôb s cieľom posúdiť možnosť ich presunu na nižšie orgány štátnej správy a informovať o výsledkoch analýzy podpredsedu vlády pre legislatívu 
T: 30. september 2002
C.6. navrhnúť podľa výsledkov úlohy uloženej v bode C.5. zmeny príslušných zákonných úprav do plánu legislatívnych úloh vlády na rok 2003
T: 31. december 2002

Vykoná:	 minister vnútra, ministri a vedúci ostatných ústredných orgánov štátnej správy